cyanic-selkie/wikianc huggingface dataset:
Марк Кевендиш
Ран живот и аматерска кариера
Добил место како еден од шестемина возачи избрани за олимписката академија на Британската федерација за јуниорски возачи во 2003 година откако за малку да биде отфрлен поради неговиот релативно слаб резултат на тестовите за статичен велосипед. Тренерите Род Елингворт, Џон Херети и Сајмон Лилистон лобирале директорот на резултати на Британската федерација Питер Кин да го вклучи поради неговиот потенцијал. Иако првично се мачел поради недостиг на фитнес, ја забележал неговата прва победа во сениорска конкуренција во март 2004 година; на трката Гирван успеал да се врати во водечката група откако отпаднал на искачувањето пред да го освои завршниот спринт пред Џулијан Вин. Додека бил во академијата, освоил два златни медали на Островските игри 2003.
Го освоил златото во медисон со Роб Хејлс на Светското велодромско првенство 2005 во Лос Анџелес. Претходно не возеле заедно, бидејќи вообичаениот партнер на Хејлс, Герајнт Томас, паднал за време на тренинг неколку седмици порано —но завршил еден круг пред групата освојувајќи го златниот медал, следен од холандската и белгиската екипа, прва светска титула за Кавендиш. Кевендиш исто така ја освоил бодовната трката на Европското првенство.
2005-2007
Кевендиш станал професионалец во 2005 година со Тим Шпаркасе. Возел на Трката околу Берлин и Трката околу Британија.
Кевендиш ја започнал 2006 со континенталната екипа, Тим Шпаркасе, помошна помала екипа за. Во јуни, освоил две етапи и бодовниот и спринтерскиот пласман на Трката околу Берлин. Се натпреварувал за Ман како велодромски велосипедист на Комонвелтските игри 2006 во Мелбурн, возејќи на трката скреч. Тој се издвоил од групата со тројца други: Роб Хејлс од Англија; Ешли Хачинсон од Австралија; и Џејмс Мекалам од Шкотска. Потоа ги победил нив во спринт за освојување на златниот медал за Ман. Времето на трката било 23 минути и 5 секунди, со просек од 51,9 км/ч.
Неговиот успех на Трката околу Берлин довеле да стана стажант во од август до крајот на сезоната. Негов најдобар резултат бил на Трката околу Британија, каде трипати бил втор и го освоил бодовниот пласман.
Пробивот на Кевендиш стигнал на трката Схелдепрејс 2007 во Белгија, каде го освоил генералниот пласман. Подоцна освоил неколку етапи на Четири дена Динкерк и Волта а Каталуња 2007  и тоа му донело да го изберат за Тур де Франс 2007. Доживеал пад на етапите 1 и 2. и се откажал на осмата етапа, кога трката достигнала на Алпите, на двапати влегол во првите десет на етапите, но бил несреќен затоа што не успеал повеќе. Неговата деби сезона продолжила со освојување 10 етапни победи, една зад рекордот на Алесандро Петаки во неговата деби сезона. Кевендиш ја освоил неговата 11. победа во почетокот на октомври - Сиркут Франко-Бел - за израмнување на рекордот на Петаки. Меѓу победи, три биле во трките од UCI ProTour, две на Волта а Каталуња и една на Енеко Тур 2007.
2008
Во 2008, Кевендиш се вратил на велодромот за Светското велодромско првенство 2008 во Манчестер. Кевендиш настапил со партнерот Бредли Вигинс во дисциплината медисон, откако Хејлс паднал на рутински тест за крв, и подоцна бил отстранет. На половина трка изгледало дека се надвор од конкуренција, при што најблиските соперници биле еден круг пред нив. Меѓутоа, на 35 круга до целта, Вигинс отпочнал напад што им помогнало да ја стигнат групата десет група подоцна. Го презеле водството поради бодовите кои ги собрале на спринтовите. Го освоиле златниот медал, завршувајќи со деветнаесет бода, пред Германија со тринаесет.
На патиштата, Кевендиш ја освоил неговата прва етапа на некоја голема трка, победувајќи две етапи на Џиро д’Италија 2008. Кевендиш победил на уште четири други етапи на Тур де Франс 2008, првата на петтата етапа од Коле до Шаторо. Повторно победил на осмата етапа, дванаесеттата етапа и повторно на етапата 13, правејќи го првиот британски возач, кој успеал да победи на четири етапи на еден Тур. Одеднаш на возраст од само 22, тој станал четврти најуспешен британски професионалец во историјата. По етапата 14, Кевендиш го напуштил Тур де Франс за да се фокусира на Летните олимписки игри 2008 во Пекинг. Тој и менаџерот на Тим Колумбија Боб Спеплтон се согласиле дека возењето низ Алпите е ризик за неговите надежи. Заедно со Вигинс во медисон, како моментални светски прваци биле фаворити за златниот медал, но завршиле деветти. Кевендиш чувствувал дека Вигинс не дал сѐ од себеси во медисон. Тој бил единствениот британски велодромски велосипедист, кој не успеал да освои медал. Кевендиш заминал фрустриран и не зборувал со пријателите со месеци. По Олимпијадата, Кевендиш останал лут со Британската федерација поради недоволното придавање значење на медисон, иако Крис Бордман изјавил дека професионалните обврски на Кевендиш, исто така, го попречиле во неговите подготовки за Олимпијадата. Во ноември, Кевендиш открил дека тој нема планови да се врати на велодромскиот велосипедизам.
Остатокот од неговата сезона била успешна, со вкупно 11 понатамошни етапни победи, вклучувајќи три на Трката околу Ирска  која ја напуштил на последниот ден и Трката околу Мисури,   воедно освојувајќи го и неговиот единствен бодовен пласман оваа сезона. На Тур де Романди 2008, Кевендиш го освоил прологот, поединечен хронометар, победувајќи го сонародникот Бредли Вигинс и нагласувајќи ги неговите способности во хронометар на кратки растојанија.
2009
Кевендиш ги повторил двете етапни победи на Три дена Де Пане од 2008, исто така освојувајќи го бодовниот пласман. На почетокот на Џиро д’Италија 2009 Тим Колумбија-Хај Роуд го освоил екипниот хронометар и тој добил шанса да ја носи розовата маичка, станувајќи првиот британски возач, кој ја облекол. Меѓутоа првите две друмски етапи биле лоши за Кевендиш, каде бил победен на самата линија од Алесандро Петаки на првата етапа, додека на втората етапа бил вклучен во голем пад и не бил во можност да спринта следниот ден. Но, наскоро Кевендиш повторно се вратил на трката и освоил три етапи пред да ја напушти трката на етапата 13, изјавувајќи дека му треба одмор за подготовките за Тур де Франс 2009. Ги продолжил неговите подготовки со возење на Тур де Свис 2009, каде ги освоил етапите 3 и 6.
Во текот на сезоната, Кевендиш развил извонредно партнерство со неговиот помошник, Марк Реншо. Продолжувајќи ја низата од успеси, Кевендиш ги освоил втората, третата, десеттата, единаесеттата, деветнаесеттата и дваесет и првата етапа на Тур де Франс. Со освојувањето на третата етапа станал првиот Британец, кој ја носел зелената маичка два дена по ред. Победата на Кевендиш на етапата 11 му овозможила да ја поврати зелената маичка од соперникот Тор Хушовд и да го изедначи британскиот рекорд на Бари Хобан со осум етапни победа. Освојувајќи ја етапата 19, Кевендиш поставил нов рекорд по број на етапни победи од британски возач. Освојувајќи ја последната етапа, тој постигнал 1-2 победа за неговата екипа, кога неговиот колега и помошник, Марк Реншо, завршил втор на Шанзелизе.
По Тур де Франс, Кевендиш ја освоил трката Шпаркасен Џиро Бохум и учествувал на Трката околу Ирска 2009, освојувајќи ја етапа 2. На 7 септември ја забележал својата 50. победа во кариерата во друмскиот велосипедизам во спринтерска завршница на воведната етапа на Трката околу Мисури 2009. Пред трката потврдил дека останува со Тим Колумбија-ХТЦ во 2010, ставајќи крај на гласините за преместување во новосоздадената британска екипа, Тим Скај. Кевендиш ја задржал водечката маичка, спринтајќи за победа на етапата 2, но завршил петти на етапата 3 и го загубил водството од Тор Хушовд, и бил приморан да се откаже од трката пред почетокот на етапата четири поради инфекција на белите дробови. Иако бил избран како член во британската екипа за друмската трка на Светските друмски првенства UCI 2009, неговата болест го спречила од негово учество.
2010
Поради проблемите со забите, Кевендиш го одложил почетокот на неговата сезона во 2010 до Рута дел Сол во средината на февруари. Поради одложувањето, неговата форма била слаба и не успеал да ја одбрани неговата победа на Милано-Санремо 2010, заостанувајќи шест минути и завршувајќи на 89. место. Целите на Кевендиш пред сезоната биле освојување на зелената маичка на Тур де Франс и друмската трка на Светските првенства 2010. Исто така, Кевендиш изјавил дека ќе настапи на Трката околу Фландрија, но без намера за победа, бидејќи за трката е потребно тренирање, но дека планира да победи во иднина.
По слабиот почеток на сезоната, Кевендиш ја пронашол формата на Волта а Каталуња 2010, каде завршил седми на хронометарот и ја освоил втората етапа. Неговата екипа го повлекла од Тур де Романди 2010 откако направил нападен гест по освојувањето на втората етапа. Пропуштајќи ја Џиро д’Италија 2010, Кевендиш одбрал да вози на Трката околу Калифорнија 2010, која започнувала на 16 мај, каде ја освоил етапата 1, негова трета победа во сезоната. На 15 јуни Кевендиш имал силен пад додека спринтал во последните метри на четвртата етапа на Тур де Свис 2010, кога го променил правецот и го собрал Хајнрих Хауслер и неколку други возачи, со што го зголемил критиката од другите екипи кон неговиот начин на возење. Кевендиш настапил на Тур де Франс 2010. На првата етапа, Кеведниш паднал во текот на последниот спринт на помалку од 3 километри пред целта. Камерите покажале дека Кевендиш во кривината влегол пребрзо и предоцна почнал да врти. Тогаш се потпрел со рамото на возачот до него за да ја врати својата линија на возење. Кевендиш ја вратил формата и ја освоил петтата етапа, шестата, единаесеттата, осумнаесеттата и дваесеттата, зголемувајќи го бројот на етапни победи на 15. Завршил втор во бодовниот пласман, 11 бодови зад Алесандро Петаки.
Следна трка на Кевендиш била Вуелта а Еспања 2010, каде неговата екипа го освоила екипниот хронометар, а Кевендиш прв ја поминал целта и ја презел водечката маичка. Тој можел да заврши само како втор или трет на наредниве спринтерски етапи, но подоцна се вратил со победи на етапите 12, 13, 18 и бодовниот пласман.
2011
Кевендиш имал слаб почеток во 2011, не успевајќи да победи на некоја трка до крајот на февруари, кога ја освоил етапата шест на Трката околу Оман. Продолжил да вози и стигнал до неговата втора победа во сезоната на Гроте Шелдепрејс, негова трета по неговиот претходни триумфи во 2007 и 2008, изедначувајќи се со рекордот на Пит Елибрант. на Париз-Рубе не успеал да заврши. Бил втор на втората етапа на Џиро д’Италија во спорни околности (Кевендиш покажал на победникот Петаки дека навлегол во неговата патека на движење во последниот спринт) и ја зел розовата маичка на етапата три. Кевендиш ја остварил првата етапна победа на Гранд Тур таа година на етапата десет на Џиро, отфрлувајќи ги тврдењата дека неправилно се држел за автомобилот на неговата екипа кога се искачувал на Етна на етапата девет. Втората победа на Џиро во 2011 ја освоил на етапата дванаесет пред да ја напушти трката. На 11 јуни било објавено дека Кевендиш ќе стане член на Редот на Британската Империја (MBE) како дел од одликувањата по повод роденденот на Кралицата.
Кевендиш ги освоил етапите 5, 7, 11, 15 и 21 на Тур де Франс — зголемувајќи го бројот на вкупно освоени етапни победи на дваесет во неговата кариера на Тур де Франс, и прв велосипедист кој некогаш победувал на последната етапа три години по ред. Иако му биле скратени дваесет бодови за завршување надвор од временската граница на етапите девет и осумнаесет, Кевендиш успеал да го освои бодовниот пласман; и со тоа станал првиот британски велосипедист кој го освоил бодовниот пласман.
Во следните недели Кевендиш учествувал на неколку критериуми. Го освоил критериумот Стипхут во Холандија, победувајќи ги браќата Енди и Френк Шлек од на целта, а потоа и Профкритериум Волвертем-Меза и Ватерингсе Вилердаг. Во август, екипата на Кевендиш ХТЦ-Хајроуд објави дека ќе се распаднат на крајот на сезоната, зголемувајќи ги гласините за преминување на Кевендиш во Тим Скај. Следната недела победи на велосипедскиот класик Лондон-Сари; настапувајќи за екипата на Велика Британија, тоа било официјална проба за друмската трка на Летните олимписки игри и дел од подготовките за Олимпијадата.
По неколку дена, Кевендиш настапи на Вуелта а Еспања, но се откажа на етапата четири поради треска. По повлекувањето од Вуелта, на Кевендиш му било дозволено да биде дел од составот за Трката околу Британија. Кевендиш ја освоил првата етапа и ја зел водечката маичка, и последната етапа во Лондон.
На крајот на септември, Кевендиш заминал на Светските друмски првенства во Копенхаген каде учествувал на друмската трка со силната осумчлена британска екипа. Откако екипата ја контролирала целата трка и ја довеле трката да биде одлучена во спринтерска завршница, каде Кевендиш ја поминал целта за првпат со што ја освоил маичката виножито. Тој станал втор британски првак по Том Симпсон во 1965. По многуте гласини било објавено дека Кевендиш ќе се приклучи во за сезоната 2012. Отишол заедно со неговиот колега од Бернхард Ајзел.
Во ноември, Кевендиш се врати во велодромскиот велосипедизам, настапувајќи на трката Револушн на велодромот во Манчестер. Ја освоил трката скреч, негова прва победа во велодромскиот велосипедизам од секаков вид по 2008. Објавил дека ќе започне со тренирање за сезоната 2012 порано отколку претходните години со цел да биде поподготвен за класиците. Во ноември ја добил наградата на годината за најинспиративен спортист во 2011 од Академијата Јагуар како дел од годишните спортски награда во хотелот Савој во Лондон. Во декември Кевендиш ја добил и наградата спортска личност на годината од ББС со 169.152 (49,47%) гласови.
2012
Кевендиш ја започнал сезоната 2012 на Трката околу Катар, каде откако се изборил со болеста ја освоил третата етапа и со тоа првата победа за Тим Скај. Исто така, подоцна ја освоил петтата етапа и влегол во првите десет во генералниот пласман. Ја завршил трката на шестото место, и покрај падот на последната етапа. Иако не успеал да победи на ниедна етапа на Трката околу Оман, бидејќи се здобил со повреда на првата, се вратил со победа на Курне-Брисел-Курне. Кевендиш целел кон втора победа на Милано-Санремо во март, но се откажал на Ле Мани, 100 километри пред целта. Не успеал да постигне висок пласман на ниеден од класиците во 2012. На Тур де Романди, Кевендиш ја покажал неговата способност за кратки хронометри, откако завршил трет на прологот, но не освоил ниедна етапа.
Една недела подоцна Кевендиш стигнал до петтата победа во сезоната со спринт на втората етапа на Џиро д’Италија. Следниот ден повторно бил во конкуренција за победа на третата етапа, но во спринтот возачот на Роберто Ферари агресивно ја сменил насоката на движење, допрел до него и Кевендиш паднал, а со тоа предизвикал целата група да застане. Помеѓу другите возачи во падот бил предводникот на трката Тејлор Фини. Подоцна, Кевендиш објавил на Twitter дека Ферари треба да биде „засрамен поради оневозможувањето на носителите на розова, црвена и виножито маичките“. Се опоравил од малите повреди и победил на етапите 5 и 13. Кевендиш завршил на Џиро, но бил поразен во бодовниот пласман од возачот на Хоаким Родригес за еден бод. Го освоил помалиот пласман Аѕури д’Италија и пласманот за борбеност на етапите. Кевендиш настапил на Стер ЗЛМ Тур ГП Јан ван Хесвејк во средината на јуни. И покрај неуспехот да победи на ниедна од четирите, главно рамни, етапи, постојаноста во пласманите на етапите на Кевендиш му донело победа на трката - прва во неговата професионална кариера - со предност од осум секунди.
Во јули, Кевендиш ја освоил втората етапа на Тур де Франс, негова 21. етапна победа на Тур. Кевендиш бил во борба за уште една етапна победа на четвртата етапа, но бил учесник во големиот пад во последните 3 километри. Потоа, Кевендиш презел улога на поддршка за екипата, бидејќи Скај оделе на целокупна победа со Вигинс, поради што Кевендиш им носел вода на неговите колеги и дури бил на темпо на искачувањата низ Пиринеите. Екипата му возвратила на Кевендиш за неговата работа преку помошта во достигнувањето на бегството на етапата осумнаесет, иако Кевендиш сам ги достигнал возачот на Луис Леон Санчес и Николас Роуш од  во последните 200 метри и ја освоил својата 22. етапна победа на Тур, изедначувајќи се со Ленс Армстронг и Андре Дарижад. Кевендиш ја освоил последната етапа на Тур де Франс на Шанзелизе по рекордна четврта година по ред и со тоа станал најуспешниот спринтер во историјата на Тур со дваесет и три етапни победи. Исто така, станал првиот велосипедист кој победил на Шанзелизе во виножито маичка. Во текот на Тур, францускиот весник L’Equipe го именувал Кевендиш за најдобар спринтер на Тур де Франс на сите времиња.
Главна цел на Кевендиш во сезоната била друмската трка на Олимписките игри, која се одржала шест дена по последната етапа на Тур де Франс. Силната британска екипа составена од Вигинс, Крис Фрум, Ијан Станард и Милар планирале да ја имаат контролата во нивни раце и да му дозволат на Кевендиш да учествува во спринтерска завршница на крајот на трката. Меѓутоа, екипата била приморана да постави темпо за мнозинството на трката, со само неколку други земји кои понудиле поддршка, и на последното искачување во кругот Бокс Хил била создадена голема група бегалци од околу трисесет возачи. И покрај најдобрите напори на Станард, Вигинс, Милар, Фрум и колегата од Скај Бернхард Ајзел, бегството не можело да биде достигнато, поради што Кевендиш завршил како дваесет и деветти, четириесет секунди зад победникот, Александар Винокуров од Казахстан.
На 18 октомври потпишал тригодишен договор со белгиската екипа од сезоната 2013.
2013
Кевендиш ја започнал сезоната 2013 со победа на воведната етапа на Тур де Сан Луис во Аргентина како негово деби со екипата. Потоа ја освоил Трката околу Катар, каде постигнал четири последователни етапни победи од вкупно шест етапи. Во март ја освоил втората етапа на Три дена Де Пане. Во април бил спречен во шансата за рекордна четврта победа на Шелдепрејс од бранителот на титулата Марсел Кител од, завршувајќи на второто место; помогнал да се достигне бегството, но не успеале во последниот километар, оставајќи го Кевендиш да го започне неговиот спринт на околу 200 метри пред крајот со околу дваесетина возачи.
Во мај победил на воведната етапа на Џиро д’Италија, освојувајќи ја розовата маичка по третпат во неговата кариера. Ја освоил и шестата етапа во масовен спринт на рамната етапа. Оваа победа го поместила над Роберт Милар на врвот на списокот на британски професионални возачи на сите времиња на Cycling Weekly'. Победил и на етапата 12, достигнувајќи ја својата 100. професионална победа и преземајќи ја црвената маичка по третпат на трката. Следниот ден совршено ја испланирал неговата завршница и победил на етапата 13, негова четврта на трката во 2013. Неговата петта победа на Џиро ја освоил на последната етапа, преземајќи го бодовниот пласман на кој водел во голем дел од трката. Со тоа постигнување, Кевендиш станал само петти возач кој успеал да ги освои бодовните пласмани на сите три големи трки.
На 23 јуни, Кевендиш го освоил националното друмско првенство, околу улиците на Глазгов. Го претекнал Дејвид Милар на правецот и се одржал пред Станард, кој се повратил иако имал дупната гума во претпоследниот круг, освојувајќи го сребрениот медал.
Во јули, Кевендиш ја освоил петтата етапа на Тур де Франс, донесувајќи му ја 24. етапна победа на Тур. На целта бил поздравен од Андре Дерижад, претходниот носител на рекордот за најмногу етапни победи на Тур од страна на некој спринтер. На единаесеттата етапа, поединечен хронометар од 33 километри, гледач го испрскал Кевендиш со урина. На тринаесеттата етапа бил во бегство составено од 14 возачи на 30 километри пред целта, кога успеал да го претекне Петер Саган за победа на етапата, негова 25. кариерата на Тур. Кон крајот на истиот месец, Кевендиш одлучил да вози на Трката околу Данска, каде ја освоил завршната етапа.
Во септември, Кевендиш се вратил на велодромскиот велосипедизам по првпат од Олимписките игри во Пекинг, натпреварувајќи се на велодромот во Гент на Меѓународното првенство Белгија. Завршувајќи втор во скреч и трет во медисон со Овен Дул, Кевендиш не ги исполнил условите за Олимпијадата 2016 во Рио де Жанеиро, да заработи доволно бодови за да се пласира на Светскиот куп.
На 18 септември, Кевендиш ја освоил четвртата етапа на Трката околу Британија, поминувајќи ги Елија Вивијани. Ја повторил победата три дена подоцна на седмата етапа, кога повторно го победил Италијанецот Елија Вивијани.
2014
Кевендиш имал слаб почеток во сезоната, одлучувајќи да не настапи на Џиро д’Италија. Негов најдобар резултат на класиците бил петтото место на Милано-Санремо. Освоил четири етапи и бодовниот пласман на Трката околу Турција.
На првата етапа на Тур де Франс 2014, која се одржала во Јоркшир, Англија, Кевендиш паднал при контакт во последните секунди во спринтерската завршница. При падот го изместил десното рамо и не возел на следната етапа. Се вратил на Тур де л’Ен, каде останал без победи. Потоа, покажал одредена форма на Тур ду Поату-Шарент, победувајќи на првите две етапи. Кевендиш настапил на Трката околу Британија во септември, завршувајќи трет на првата етапа во Ливерпул и втор на завршната етапа во Лондон. На крај, неговата сезоната 2014 се покажала како една од најмалку успешните, освојувајќи 11 трки и без етапни победи на големите трки. Кевендиш ја завршил 2014 година со велодромски настапи, освојувајќи го второто место на Шест дена Гент и победа на Шест дена Цирих, обете трки со Илјо Кејсе, но подоцна ја отфрлил можноста да настапи на велодромските дисциплини на Летните олимписки игри 2016 поради друмски обврски.
2015
За разлика од претходната година, Кевендиш имал успешен почеток на сезоната 2015, освојувајќи пет трки до средината на февруари, вклучувајќи две етапи, бодовниот и генералниот пласман на Трката Дубаи. Во март, Кевендиш победил на Курне-Брисел-Курне, по вторпат во својата кариера. Потоа, учествувал на Тирено-Адријатико, каде бил вклучен во голем пад на втората етапа поради Елија Вивијани. Кевендиш настапил на Трката околу Турција каде освоил три етапи и бодовниот пласман пред Даниеле Рато. Потоа, учествувал на Трката околу Калифорнија, покажувајќи добра форма со победа на четири етапи и бодовниот пласман пред победникот Петер Саган. Настапот на Тур де Свис бил неуспешен бидејќи негово најдобро место било шестото на шестата етапа. Ја освоил седмата етапа на Тур де Франс во спринтерска завршница.
На 16 август, Кевендиш се вратил на велодромскиот велосипедизам, здружувајќи ги силите со Бредли Вигинс за победа во медисон во првото коло на велосипедските серии Револушн на новоотворениот велодром во Дерби. По првпат од Олимпијадата 2008, двоецот возел заедно на некоја трка.
На 29 септември било објавено дека Кевендиш потпишал за — која ќе биде преименувана во  — за сезоната 2016, заедно со колегата Марк Реншо од  и Бернхард Ајзел, негов поранешен колега од ХТЦ и Скај. Главниот на екипата, Даг Рајдер, го опишал потпишувањето на Кевендиш како „голем чекор напред за екипата“.
2016
Во февруари, Кевендиш возел на Трката околу Катар по вторпат во својата кариера, освојувајќи ја воведната етапа и генералниот пласман. Изјавил дека негова цел за 2016 година биле олимписките игри, поради неговата желба за освојување медал, одбирајќи да вози на велодромските дисициплини, како омниум. Како подготовка настапил на Светското велодромско првенство; завршувајќи шести во омниум и победувајќи во медисон заедно со Вигинс. Во април возел на Трката околу Хрватска, освојувајќи ја втората етапа.
По Олимпијадата, се вратил на велодромот, здружувајќи се со Бредли Вигинс да вози на Шест дена Лондон. Двоецот тесно изгубил од Кени де Кетеле и Морено де Пау во завршните моменти на шестиот ден, завршувајќи на второто место во генералниот пласман. Двоецот возел на Шест дена Гент, овојпат победувајќи ги Де Кетеле и Де Пау освојувајќи ја победата во генералниот пласман.
2017
Откако немал победи на воведната трка во Дубаи, Кевендиш ја освоил воведната етапа на Трката Абу Даби. Во април му бил дијагностициран вирусот Епштајн-Бар, што го спречило да учествува на националните првенства. Во интервју од 2021 година, Кевендиш изјавил дека неговото здравје било нарушено откако докторите му рекле дека може да тренира, иако вирусот уште бил активен во неговиот систем, доведувајќи да го намали внесот на храна поради постигнување на тежината за трките и на крајот да му се одрази на неговото душевно здравје и клиничка депресија.
Кевендиш се вратил во форма за Тур де Франс 2017, но моменталниот светски првак Петер Саган наводно го принудил Кевендиш во заштитните огради во завршниот спринт на целта на четвртата етапа. Кевендиш се здобил со скршена лопатка, откако паднал на неговото десно рамо кое го изместил три години претходно и се повлекол од трката. Саган подоцна бил дисквалификуван откако изгледало дека го удрил Кевендиш со лакт. Како одговор, Кевендиш изјавил дека бил пријателски со Саган но дека не бил „фан да го стави неговиот лакт“. Роб Хејлс, поранешен професионален велосипедист, изјавил дека Кевендиш веќе одел кон заштитните огради пред Саган да го извади лактот. Исто така тврдел дека не се случил контакт помеѓу двајцата велосипедисти. И други го делеле мислењето на Хејлс, изјавувајќи дека повеќе било вина на Кевендиш што се обидувал да влезе низ мал процеп отколку на Саган. Меѓутоа, организаторите на трката, изјавиле дека Саган „предизвикал сериозна опасност за некои од неговите колеги“ во спринтот.
Кевендиш се вратил на трките во медисон на Шест дена Лондон. По повлекувањето на Бредли Вигинс, се здружил со Питер Кенох, и завршил втор на крај.
2018
Кевендиш ја започнал сезоната 2018 на Трката Дубаи, освојувајќи ја третата етапа. Потоа, настапил на Трката околу Оман, завршувајќи втор на воведната етапа. Потоа ја започнал Трката Абу Даби, но паднал во неутралната зона на првата етапа. Паднал на скршеното рамо претходната година на Тур де Франс и морал да ја напушти трката. Кевендиш се вратил на трките на Тирено-Адријатико, но имал уште еден пад при воведниот екипен хронометар. Кевендиш скршил ребро и и покрај тоа што се вратил на неговиот велосипед, го пропуштил временскиот лимит и не можел да ја продолжи трката. Кевендиш бил подготвен за Милано-Санремо, но имал тежок пад во последните километри како групата се приближувала на Поџо ди Санремо. Скршил уште едно ребро, како и се здобил со исеченици, но и веројатна повреда на лигаментот на зглобот.
Надежите на Кевендиш за освојување на етапа на Тур де Франс завршиле откако не успеал да влезе во временската рамка за 11. етапа. Кевендиш ја поминал целта еден час, пет минути и 33 секунди зад етапниот победник, Герајнт Томас, двојно повеќе од временската граница поставена на 31:27. Кевендиш требало да вози на Европското друмско првенство. Меѓутоа, се повлекол од трката по совет на неговата медицинска екипа, поради бројни повреди рано во сезоната. Кевендиш изјавил дека било „неверојатно разочарувачки“.
2019
Кевендиш се вратил на трки на Вуелта а Сан Хуан во Аргентина, откако не возел од август 2018 година. Завршил осми и подоцна изјавил дека било „убаво да биде назад во главната група“.
Кевендиш паднал на првата етапа на Трката околу Полска откако се допрел со тркалото на спора и остра кривина на околу 4 километри до целта; завршил на последното место. Меѓутоа, успеал да заврши шести на третата етапа. На крајот ја напуштил трката на шестата етапа за да со насочи на Европското друмско првенство, каде завршил на 31. место.
Бил избран од екипата да го предводи составот на Трката околу Германија и да вози на Трката околу Британија.
На крајот на октомври, Кевендиш потпишал со за сезоната 2020 заедно со Микел Ланда, Ваут Пулс и Дилан Тенс. Објавата следела по успехот на Шест дена Лондон 2019, каде Кевендиш заедно со Овен Дул, завршил втор зад Елија Вивијани и Симоне Консони.
2020
На почетокот на 2020 година, Кевендиш имал надежи дека ќе настапи во медисон на Летните олимписки игри 2020, но не бил избран во британската репрезентација за последното коло од Светскиот велодромски куп во Милтон, Канада или на Светското велодромско првенство во Берлин, со што не можел да настапи на Игрите. Го имал својот прв настап за екипата Бахреин-Мекларен на Трката околу Саудиска Арабија во февруари 2020 година, каде му помогнал на колегата Фил Баухаус за две етапни победи и победа на трката, откако Кевендиш паднал двапати на втората етапа на трката. Во текот на сезоната се менувал во возењето помеѓу спринтер и помошник за колегите, меѓутоа програмата за Кевендиш била нарушена од пандемијата на КОВИД-19. Подоцна не бил избран во составот на екипата за одложениот Тур де Франс 2020, Кевендиш рекол дека не се чувствува подготвен за Тур, поради недостиг на трки и поради особено тешката планинска рута на трката и го поддржал колегата Микел Ланда во обидот за жолтата маичка. Возел на одложените калдрмисани класици есента, каде направил бројни бегства. На Гент-Вевелгем изјавил во интервју со Sporza дека трката може да биде негова последна: подоцна дообјаснил дека коментарот се однесувал на озборувањата за подоцнежните фламански класични трки кои биле откажани, што излегло дека не е случај: откако возел на Схелдепрејс, Трката околу Фландрија и Три дена Брухе-Де Пане објавил во интервју со Het Nieuwsblad дека го имал „(неговиот) најдобар тркачки месец во подолго време“ и означил дека сака да продолжи да се трка „уште неколку повеќе сезони“.
2021
По извештаите дека ќе се повлече поради тешкотиите да обезбеди договор во екипа од Светската турнеја, во декември 2020 година, Кевендиш објавил дека ќе се врати во Декојнинк-Квик Степ за сезоната 2021. Неговиот договор бил за минимална плата од 40.000 евра (колку е за екипа во Светската турнеја) и морал да донесе сопствен спонзор во екипата. Во април ги освоил првите четири професионални победи од 2018 година, освојувајќи ги етапите 2, 3, 4 и 8 на Трката околу Турција. Во јуни остварил уште една победа на петтата и последна етапа на Трката околу Белгија, триумфирајќи пред групата составена од Кејлеб Јуан, Тим Мерлир, Паскал Акерман, Дилан Груневеген и Насер Бухани. Колегата на Кевендиш, Сем Бенет имал исклучително нарушен однос со управата на екипата, и кога Бенет бил отстранет од Тур де Франс 2021 по повреда на тренинг, Кевендиш бил поставен во екипата како водечки спринтер. Ги освоил етапите 4, 6, 10 и 13 на Тур, со што стигнал до 34 етапни победи на Тур де Франс, изедначувајќи го рекордот по број на етапни победи со Еди Меркс. На последната етапа на трката на Шанзелизе, Кевендиш пропуштил да победи, завршувајќи трет зад Ваут ван Ерт и Јаспер Филипсен, меѓутоа го освоил бодовниот пласман вторпат во неговата кариера, десет години откако го постигнал тоа во 2011 година.
Сезоната на Кевендиш била наеднаш нарушена со пад на последната сезона во медисон на велодромската трка Шест дена Гент. Кевендиш близу го следел светскиот првак во медисон Ласе Норман Хансен, зад Гербен Тејсен и Кени де Кетеле. Тејсен се слизнал на патеката поради што Де Кетеле удрил во предното тркало на Хансен, со што обајцата Хансен и Кевендиш паднале. Кевендиш бил однесен на интензивна нега во болницата во Гент поради скршени ребра и дупнато белодробно крило.
Во декември, Кевендиш го продолжил неговиот договор со екипата за уште една година.
2022
Кевендиш ја отворил неговата сезона на Средниот Исток. На Трката околу Оман завршил втор на првата етапа зад Фернандо Гавирија. Следниот ден го освоил спринтот на втората етапа, преземајќи го водството во генералниот и бодовниот пласман. Ја завршил шестдневната трка со четврто место во бодовниот пласман откако му скратиле бодови по петтата етапа и откако бил блокиран од Максимилијано Ричезе во спринтот за шестата етапа. На 21 февруари, Кевендиш ја освоил втората етапа на Трка ОАЕ 2022.
Помалку од два месеци подоцна, на 8 мај, ја освоил третата етапа на Џиро д’Италија 2022 во Унгарија, негова 16. етапна победа на Џиро. Ова му ја донело 53. етапна победа во кариерата на големите трки, со што бил на четири од Марио Чиполини и единаесет од Меркс на најмногу етапни победи на сите времиња.
На 26 јуни 2022 година, Кевендиш повторно го освоил националното друмско првенство, кое последен пат го освоил во 2013 година.
Стил на возење
Кевендиш има агресивен стил на возење спореден со спринтер, кој турка кон заштитните огради. На Тур де Франс 2009, бодовите, кои ги добил на средните спринтови на етапата 14 му биле одземени, откако било пресудено дека го истуркал Тор Хушовд преблиску до заштитните огради на патеката. По деветнаесеттата етапа, изјавил дека бил „засрамен“ за неговите коментари околу „заслужниот“ носител на зелената маичка Хушовд. По етапата четири на Тур де Свис 2010, Кевендиш бил прогласен за виновен во падот, во кој учествувале тој и Хајнрих Хауслер во спринтот на крајот на етапата. Падот предизвикал Хауслер, Арно Коајо и Лојд Мондори да се откажат од трката, поради нивните повреди, додека Кеведиш бил способен да продолжи. Кевендиш добил триесет секунди казна и казна од 200 франци. Почетокот на следната етапа бил нарушен од некои возачи, кои протестирале на стилот и возењето на Кевендиш и изјавиле дека тоа било недостиг на почит од Кевендиш.
Неговиот стил на возење предизвикал организаторите на критериумот Боксмер 2013 во Холандија да објават дека не е добредојден поради пад во текот на десеттата етапа на Тур де Франс, кога го истурал холандскиот возач Том Велерс во спринтерска завршница, при која Велерс паднал. Уште еден пример за сомнителната грижа за безбедноста додека возел била забележана на воведната етапа на Тур де Франс 2014 кога предизвикал пад на Сајмон Геранс додека се обидувал да го оттурне од патот во текот на спринтот. Во 2016 година, Кевендиш прифатил одговорност и се извинил за падот на јужнокорејскиот велосипедист Парк Санг-хон во дисциплината омниум на Олимпијадата, кога контакт помеѓу нив довел Парк да падне од неговиот велосипед. По падот, Парк се онесвестил и не се мрдал, додека не му се укажала прва помош; на крајот бил изнесен со носилка.
Кевендиш е опишуван како уверен, дури и арогантен.
Во 2008 изјавил: Кога новинарите на Тур де Франс ме прашуваат дали сум најдобар спринтер, јас им одговарам Да и тоа е гледано како ароганција, но доколку не ме прашаат, не би им кажал дека сум најдобар спринтер на светот.
Кевендиш има „фотографска“ меморија за деталите на трките. Во интервју од 2013 година со Џонатан Лиу, тој изјавил „ако извозам три круга на една патека можам да кажам каде се наоѓаат сите дупки“. Како тест, Џонатан го прашал да ја раскаже последната делница од неговата победа во Санремо пет години претходно. Му требале пет минути да го наброи секој детаљ во последните 10 километри. Ова е очигледна предност на Кевендиш во планирање на неговите трки.
Личен живот
На 5 октомври 2013 година, Кевендиш се оженил со манекенката Пета Тод во Лондон, со што станел потатко на нејзиниот син Финбар (р. 2006) од претходната врска. Кевендиш и Тод заедно имаат три деца: Делајла, Фреј и Каспер. Има три куќи: една на островот Ман, за која вели дека секогаш ќе биде неговиот вистински дом, куќа во Есекс која ја дели со неговата сопруга и куќа за тренирање во Карата, Тоскана, Италија.
Во јануари 2015 година, Кевендиш го објавил создавањето на Rise Above Sportive, масовна велокрос трка која би се одржала во Честер и Северен Велс во август 2015 година. Во ноември 2015 година добил почесен докторат од Честерскиот универзитет за неговиот придонес во велосипедизмот. На Кевендиш му бил откриен вирус Епштејн-Бар во април 2017 година и поминал неколку месеци надвор од трките пред да се врати на Тур де Франс 2017. Во август 2018 година повторно му бил откриен вирусот и се повлекол од тренинг и трки со цел да се одмори. Се вратил на трки на Вуелта а Сан Хуан 2019 во Аргентина.
Boy Racer
Во јуни 2009, била објавена неговата автобиографија, Boy Racer, која ја покривала неговата кариера дотогаш. На конференцијата за печатот во Лондон, пред Тур де Франс 2009, Кевендиш објаснил дека книгата била „повеќе биографија на етапните победи од последниот Тур де Франс“, отколку автобиографија. Негова „најголема мотивација за пишување автобиографија било да се објасни самиот себеси“, да се спротивстави на интерјуата дадени веднаш по трките.
Во интервју со Cyclingnews.com, Кевендиш изјавил дека книгата ќе „предизвика некоја контроверза“ пред да изјави дека позитивна во однос на другите. Книгата вклучувала многу настани вклучувајќи ја понудата за повеќе пари за да го напушти Тим Колумбија-Хај Роуд во 2008 година, која Кевендиш ја одбил; врските со екипите и возачите; и значајни моменти за него на некои трки. Секое поглавје опишува етапа од Тур де Франс 2008, еден до четиринаесет, користејќи автобиографски моменти од животот на Кевендиш.
Tour de Force
Во ноември 2021 година ја објавил Tour de Force: My history-making Tour de France, кое било за враќањето на Кевендиш со успех на Тур 2021.
Распоред на резултатите на монументите
Извор:
Распоред на резултатите на првенствата
СО = се откажал; — = не учествувал; НСО = не се одржала
NGC 5861
NGC 5861 — спирална галаксија во соѕвездието Вага, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5861 се споменува и како MCG -2-39-3, IRAS 15065-1107.
Откривање
Објектот е откриен на 9 мај 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5861 е од видот SBc. Видливиот сјај со голо око изнесува 11,6 m, а оној во рамките на интервалот од минималната до максималната честота 12,3 m, додека површинскиот сјај изнесува 13,2 m/лм2. NGC 5861 има привидни димензии од 3' х 1,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 9 м 16,2 с, а неговата деклинација, односно висината на лакот на тој агол, -11° 19' 20"". Положбениот агол на објектот е во износ од 155°.
Други поделби
Проучување на NGC 5861 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 54097. Во рамките на атласот на длабокото небо, Уранометрија 2000.00, објектот припаѓа на групата означена со бројот 288; додека во Каталогот на основни ѕвезди (GSC) е групиран под бројот 5588. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1437.
5 (број)
5 (пет) — број и име на глифот што го претставува тој број. Тој е природен број што следи после бројот 4, а претходник е на бројот 6.
Турски и исламски музеј на уметноста
Турскиот и исламскиот музеј на уметноста (турски: Türk ve İslam Eserleri Müzesi) се наоѓа на Плоштадот Султан Ахмед, во Еминону, Истанбул, Турција. Музејот бил изграден во 1524 година. Во текот на својата историја, објектот пред да стане музеј се користел како палата на Паргали Ибрахим-паша, првиот голем везир на Сулејман Величествениот.
Музејот денеска вклучува колекција од исламската калиграфија, разни типови на плочки, теписи. Освен тоа, музејот етнографски ги прикажува различните култури кои во текот на историјата живееле на овие простори.
Град (појаснување)
Град е збор од индоевропско потекло, што се одомаќинил во словенските јазици и може да се однесува на:
Тим Деклерк
Тим Деклерк (Tim Declercq; р. во ) — белгиски професионален друмски велосипедист, кој вози за UCI World Tour екипата. Неговиот брат Бенџамин е исто така професионален велосипедист.
Деклерк е познат како силен возач кој вообичаено вози како помошник. Го заработил прекарот „Ел Трактор“ поради неговото вообичаено возење на чело на главната група. Во анкета од 2020 година на професионални возачи спроведена од страна на cyclingnews.com, Деклерк бил прогласен за најдобар помошник во светот.
Кинџиро Шимизу
Кинџиро Шимизу — поранешен јапонски фудбалер.
Тим Деклерк
Бил именуван во почетниот состав за Вуелта а Еспања 2017. Во јули 2018 година бил вклучен во почетниот состав за Тур де Франс 2018.
Распоред на резултатите на големите трки
СО = се откажал; — = не учествувал
Фудбалска репрезентација на Англија под 21 година
Фудбалската репрезентација на Англија под 21 година е фудбалска репрезентација на Англија за играчи на возраст до и под 21 година и е контролирана од страна на Англиската фудбалска федерација.
Првиот натпревар оваа репрезентација го одиграла на 15 декември 1976 година, на Стадионот Молинју, играјќи 0-0 против Велс.
Репрезентацијата се натпреварува на Европското првенство под 21 година, кое се одржува на секои две години. Досега Англија има две победи на натпреварувањето во 1982 и 1984 година.
Играчи со најмногу настапи
Забелешка: Клубот или клубовите се однесуваат на клубовите за кој играчот играл за времето додека бил У-21 репрезентативец. Играчите во задебелено сè уште имаат право да настапуваат за оваа репрезентација.
NGC 3388
NGC 3388 — леќеста галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3388 се споменува и како NGC 3425, UGC 5967, MCG 2-28-21, CGCG 66-44.
Откривање
Објектот е откриен на 1880 година од страна на Ендрју Ејнсли Комон, со помош на рефлекторски телескоп, чијашто леќа имала пречник од 36 см.
Астрономски податоци
Објектот е од епохата Ј2000.0.
Други поделби
Проучување на NGC 3388 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 32555. Во рамките на атласот на длабокото небо, Уранометрија 2000.00, објектот припаѓа на групата означена со бројот 190; додека во Каталогот на основни ѕвезди (GSC) е групиран под бројот 846. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 976.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Надворешни врски
NGC 3388
Лејпонски јазик
Лејпонскиот е австронезиски јазик, дел од подгрупата на мануски јазици од групата на адмиралитетски јазици. Јазикот се зборува на островите Хауваи, Ндрило и Питјилу во близина на Манускиот Остров во Папуа Нова Гвинеја.
Параналска опсерваторија
Параналска опсерваторија — астрономска опсерваторија на ридот Паранал, 120 км јужно од градот Антофагаста, Чиле. Сместена е на надморска височина од 2.635 м и ја опслужува Европската јужна опсерваторија. Најголемиот телескоп е наречен Многу голем телескоп (VLT) и е составен од четири посебни телескопи со пречник од 8,2 м. Покрај ова, со заедничко сосредочување на нивната светлина, четирите телескопи сочинуваат петти инструмент, наречен Интерферометар на Многу големиот телескоп (Very Large Telescope Interferometer, VLTI). Во состав на VLTI (1,8 м) влегуваат и четири помошни телескопи за да може да работи кога главните телескопи се зафатени.
Во комплексот се наоѓа и Извиден телескоп на VLT (VLT Survey Telescope) со пречник од 2,6 м, како и телескопот VISTA со пречник од 4,0 м и пошироки видни полиња за рамномерно извидување на големи небесни подрачја.
Извиден телескоп VISTA
VISTA (Visible & Infrared Survey Telescope for Astronomy, „Телескоп за видливо и инфрацрвено астрономско извидување“)  телескоп со пречник од 4,0 м и широко видно поле, чоја особена задача е да прави инфрарвени извидувања на небото. Изграден е блиску до VLT со здружени напори на 18 британски универзитети под водство на Лондонскиот универзитет „Кралица Марија“. Отворен е во декември 2009 г.
Извиден телескоп на VLT (VST)
Извидниот телескоп на VLT (VLT Survey Telescope, VST) е телескоп со пречник од 2,6 м и широкополски снимач предвиден како помагало на VLT.
Други објекти
Покрај телескопите, контролните објекти и помошните згради, Параналската опсерваторија има и живеалиштен дел наречен „ЕСО Хотел“ (ESO Hotel), каде е сместен научниот кадар и гостите. Оддалечен е на 3 км од телескопите и лежи на место 200 м пониско од нив. Половина од живеалиштниот дел е вграден во самата планина, а бетонските делови се обоени за да се вклопуваат во околните предели. Покрај станови, во него има вежбалница, базен, ресторан и две градини. Украсувач на градбата е чиленаскиоот архитект Паула Гутјерез Ерландсен, Маркиза од Пика.
1760 во книжевноста
1760 година во книжевноста содржи некои значајни настани.
Лелејски јазик
Лелејски јазик може да се однесува на следниве јазици:
Бостон (музичка група)
Бостон е музичка рок група од истоимениот град во сојузната држава Масачусетс, САД. Својата најголема популарност ја доживеале во текот на 70-тите и 80-тие години од минатиот век. Тие ги искомпонирале едни од најпознатите рок нумери како „More Than a Feeling“, „Peace of Mind“ и „Rock and Roll Band“. Нивниот прв студиски албум Boston со продадени 17 милиони примероци е вториот најпродаван деби албум во музичката историја, веднаш позади Appetite for Destruction од Guns N' Roses.
Гитаристот Том Шолц ги имал напишано песните од првиот албум пред да биде основан бендот, а откако демо снимките ги преслушале првите луѓе од Епик Рекордс, групата веднаш била потпишана. По издавањето на плочата била направена турнеја низ САД, на која Бостон била предгрупа на тогаш докажаните бендови како Блек Сабат, Блу Ојстер Калт и Foghat помеѓу другите. Во 1977 година биле номинирани за Греми во категоријата „Најдобар нов музички артист“, но не ја освоиле наградата.
Вториот студиски диск Don't Look Back бил издаден во 1978 година, но не забележал комерцијален успех како неговиот претходник. Составот бил незадоволен од крајниот производ бидејќи чувствувале дека целата работа била избрзана. И покрај ова, сингловите од албумот доживеале солиден пласман на табелите ширум светот.
Во 2007 година силно одекнала веста за самоубиството на фронтменот Делп во неговиот дом во Њу Хемпшир. Бред бил сметан за тивок човек со пријатен карактер и неговото самоубиство не било навестено со ниедна негова постапка. И покрај ова непријатно искуство, новиот албум на овој рок состав се очекува да излезе во 2013 година, и според зборовите на угледни музички новинари најголемиот дел од песните ќе бидат испеани од покојниот Делп.
Жанровски погледнато, Бостон свират хард рок со елементи на прогресивен рок. Пејачот Бред Делп е познат по неговиот широк вокален дијапазон, кој најдобро се забележува во песната „More Than a Feeling“. Според изјавите на самите членови, Битлс најмногу влијаеле во оформувањето на нивниот музички стил и правец. Интересни се и омотите од нивните студиски изданија, кои прикажуваат вселенски летала во кои е сместен градот Бостон.
Дисулфит
Структура
За разлика од дисулфатот, дисулфитен јон има несиметрична структура со S-S врска. Состојбата на оксидација на атомот на сулфур поврзан со 3 атоми на кислород е +5 додека оксидациониот број на другиот атом на сулфур е +3.
Анјонот се состои од SO2 група поврзана со SO3 група, со негативниот полнеж повеќе месен на SO3 крајот. Должината на врската S-S е 2,22 Å, а „тионатските“ и „тионитските“ S–O растојанија се 1,46 и 1,50 Å редоследно.